Мы махуэхэм
ШыщхьэуIум и 17, щэбэт
1771 гъэм Екатеринэ ЕтIуанэм къэбэрдей цIыхубэм Щытхъу тхылъ къаритащ.
Къэрал, жылагъуэ лэжьакIуэшхуэ, Мысырым щыщ ди лъэпкъэгъу, мамырыгъэр хъумэнымкIэ Дунейпсо Ленин саугъэтым и лауреат Хъалид (Жэмбей) Мухьэдин къызэралъхурэ илъэс 91-рэ ирокъу.
Филологие щIэныгъэхэм я доктор, АКъУ-м и профессор, КъШР-м щIэныгъэхэмкIэ щIыхь зиIэ и лэжьакIуэ Тхьэркъуахъуэ Инус къызэралъхурэ илъэс 85-рэ ирокъу.
СССР-м и цIыхубэ артист, уэрэджыIакIуэ цIэрыIуэ Магомаев Муслим къызэралъхурэ илъэс 71-рэ ирокъу.
Философие щIэныгъэхэм я доктор, КъШКъУ-м и профессор, КъШР-м щIэныгъэхэмкIэ щIыхь зиIэ и лэжьакIуэ Абдокъуэ Станислав и ныбжьыр илъэс 67-рэ ирокъу.
Тхыдэ щIэныгъэхэм я доктор, КъБКъУ-м и профессор Куэш Мырзэбэч и ныбжьыр илъэс 61-рэ ирокъу.
Дунейм и щытыкIэнур
«pogoda.yandex.ru» сайтым зэритымкIэ, Налшык пшэр техьэтекIыу щыщытынущ, шэджагъуэм уэшх къыщешхынущ. Хуабэр махуэм градус 26 — 27-рэ, жэщым градус 18 — 22-рэ щыхъунущ.
ШыщхьэуIум и 18, тхьэмахуэ
УФ-м и Хьэуа флотым и махуэщ
1941 гъэм КъБР-м тхьэмахуэ щIыхьэху щекIуэкIащ. Абы къыщалэжьа сом мин 300-р Зыхъумэжыныгъэм и фондым халъхьащ.
Къэрал лэжьакIуэ, генерал-лейтенант Ешыгуауэ Руслан и ныбжьыр илъэс 64-рэ ирокъу.
УсакIуэ, радиожурналист Вындыжь Марие къыщалъхуа махуэщ.
Дунейм и щытыкIэнур
«pogoda.yandex.ru» сайтым зэритымкIэ, Налшык уэшх къыщешхынущ. Хуабэр махуэм градус 22 — 23-рэ, жэщым градус 17 — 19 щыхъунущ.
ШыщхьэуIум и 19, блыщхьэ
Гузэвэгъуэ хэхуахэм защIэгъэкъуэным и дуней-псо махуэщ
1942 гъэм Къардэн Къубатий Елъхъуэт (Осетие Ищхъэрэ) и деж бийм и кхъухьлъатитI къыщриудыхащ.
1991 гъэм ГКЧП-м СССР-м чрезвычайнэ щытыкIэ щигъэуват.
Скульптор Уэзы Заурбэч къызэралъхурэ илъэс 82-рэ ирокъу.
КъБР-м щэнхабзэмкIэ щIыхь зиIэ и лэжьакIуэ БищIо Анатолэ и ныб-жьыр илъэс 78-рэ ирокъу.
Тхыдэ щIэныгъэхэм я доктор, КъБР-м щIэныгъэхэмкIэ щIыхь зиIэ и лэжьакIуэ, КъБР-м и Къэрал саугъэтым и лауреат Къэжэр Валерэ къызэралъхурэ илъэс 64-рэ ирокъу.
Режиссер, КъБР-м гъуазджэхэмкIэ щIыхь зиIэ и лэжьакIуэ Дэбагъуэ Роман и ныбжьыр илъэс 48-рэ ирокъу.
Дунейм и щытыкIэнур
«pogoda.yandex.ru» сайтым зэритымкIэ, Налшык пшэр техьэ-текIыу щыщытынущ. Хуабэр махуэм градус 25 — 29-рэ, жэщым градус 16 — 20 щыхъунущ.
